ગણેશ પંડાલની મંજૂરી સમયે જરૂરી સુચનાઓ, ફાયર સેફ્ટી તથા પંડાલની અંદર-બહાર ઇલેક્ટ્રિક વાયર અને લોકોની સલામતી માટે અનેક પ્રકારની સાવચેતીના પગલા લેવા અંગે ચોક્કસ પ્રકારનું ફોર્મ ભરી સંચાલકોએ પોલીસની મંજૂરી લેવાની હોય છે પરંતુ નાના ગણપતિ પંડાલોમાં (જેવા કે ઘરના ફળિયામાં કે શેરીમાં નાના ગણપતિ બેસાડી ભક્તિ કરતા ભક્તો સિવાય)ના મોટા પંડાલોમાં લોકોની વધુ અવર-જવરના કારણે ભારે ધસારો અને આમંત્રીત મહેમાનોમાં વીઆઇપી, વીવીઆઇપીને સંચાલકોએ આમંત્રણ આપ્યું હોય જેથી લોકોની ભીડ વધુ જોવા મળતી હોય તેવા પંડાલોમાં પણ લોકોની સલામતીને લઇ અનેક ખામીઓ સામે આવી હતી.